Jaromír Nohavica

Jaromír Nohavica (* 7. jún 1953, Ostrava) je český folkový spevák, textár, hudobný skladateľ, gitarista a hráč na heligónku.

Životopis 

Jaromír Nohavica pochádza z Ostravy. Prvú pieseň napísal už v ôsmich rokoch. Na gitaru hrá od svojich trinástich rokov, pričom pôvodne jeho otec chcel, aby hral na husle, k tým ale nepriľnul. Začal študovať na Vysokej škole banskej, ale štúdium prerušil, diaľkovo študoval na Strednej knihovníckej škole v Brne (19781981). Vystriedal niekoľko zamestnaní než sa stal textárom na voľnej nohe. Skladal texty pre ostravských spevákov a kapely. V tejto oblasti sa preslávil textom „Lásko, voníš deštěm“ (v origináli „She's Gone“ od skupiny Black Sabbath) pre Mariu Rottrovú, ale písal tiež napr. pre Věru Špinarovú. V súčasnosti žije v Českom Tešíne, je ženatý a má dve deti. Jeho literárnym obľúbencom je Bohumil Hrabal. V roku 2006 Nohavica priznal v rozhovore s českým týždenníkom Respekt, že bol koncom osemdesiatych rokov tri roky spolupracovníkom ŠtB.

Tvorba 
V hudobnej oblasti sa preslávil textom „Lásko, voníš deštěm“ (v origináli „She's Gone“ od skupiny Black Sabbath) pre Mariu Rottrovú. Ako pesničkár – sólový spevák si získaval svoje publikum hlavne koncertmi v kluboch. Jeho prvé skladby sa šírili medzi jeho obdivovateľmi pomocou amatérskych nahrávok jeho koncertov na magnetofónových páskach. Napriek tomu, že mu v tom období nevyšla žiadna platňa a pre vtedajší česko-slovenský rozhlas a televíziu bol takmer tabu, získaval si stále väčšiu a väčšiu popularitu. Jeho radenie medzi elitných českých folkových pesničkárov sa začalo počas festivalu Folkový kolotoč v Porube v marci 1982, kde okrem iného zaspieval svoj preklad textu piesne od ruského pesničkára Bulata Okudžavu „Stretnutie s Puškinom“ a vlastnú, dnes sa už dá povedať, že zľudovenú pieseň „Když mě brali za vojáka“. Spolupracoval s menej významnými regionálnymi kapelami, ale tiež napr. so skupinou Čechomor. Nohavica spieva vlastné pesničky, ale tiež preklady piesní ruských autorov Vysockého, Okudžavy alebo Semyona Slepakova. Okrem pesničkárskej tvorby prekladá Mozartove opery do češtiny.

Prvá LP platňa Darmoděj mu vyšla pomerne neskoro, až v roku 1988. S elektrifikovanou sprievodnou kapelou spieval prvýkrát na koncertnej platni Jaromír Nohavica a Kapela: Koncert (1998). Postupne sa stal jedným z najpopulárnejších českých spevákov a v roku 2004 získal aj niekoľko ocenení. Časopis Rock & pop vyhodnotil Nohavicove Divné století ako najlepší český hudobný album od roku 1989.

Akadémia populárnej hudby zaradila pri vyhlasovaní výsledkov ceny Anděl 2003 Nohavicu do Siene slávy a bol nominovaný v dvoch ďalších kategóriách.

V roku 2006 získal za český preklad opery Cosi fan tutte Cenu Sazky a Divadelních novin. V roku 2007 preložil operu Don Giovanni. Vo februári 2008 bol vydaný album Ikarus, ktorý bol nahraný na ôsmich koncertoch v Ostrave v januári 2008.

Posledný album Poruba nahral v roku 2017 so sprievodnou skupinou:

 Jaromír Nohavica – spev, gitara
 Robert Kuśmierski – akordeón, klavír, klávesy, zbor
 Pavel Plánka – bicie, perkusie
 Dalibor Cidlinský ml. – klavír, elektrické piano, syntetizátory, programming

Zaujímavosti 
 Jaromír Nohavica má aj „svoju planétku“. Jej základné označenie je (6539) Nohavica = 1990 QL. Objavila ju na hvezdárni Kleť Zdeňka Vávrová 19. augusta 1990 a pomenovala ju na počesť Jaromíra Nohavicu.
 V roku 1997 získal titul majstra Českej republiky v stolnej hre scrabble
 V marci 2018 brnenské Divadlo Radost uviedlo inscenáciu Kabaret Nohavica: Barevné korálky na šňůrce.

Knihy 
 
 Komplet. Nakladateľ: G+W, 2006, 264 s., ISBN 979-07-0650-959-4. (Komplet tvorby jedného z najznámejších českých folkových pesničkárov)
 Komplet 2. Nakladateľ: G+W, 2013, 132 s., ISBN 979-07-0650-985-3.

Diskografia

Albumy 

 1988 – Darmoděj
 1989 – Osmá barva duhy
 1990 – V tom roce pitomem
 1993 – Mikymauzoleum
 1994 – Tři čuníci
 1995 – Darmoděj a další
 1996 – Divné století
 1998 – Koncert
 1998 – 3x Jarek Nohavica
 2000 – Moje smutné srdce
 2002 – Rok ďábla – soundtrack
 2003 – Babylon
 2006 – Pražská pálená
 2006 – Doma
 2006 – Od Jarka pod stromeček
 2008 – Ikarus
 2009 – V Lucerně
 2009 – Virtuálky I
 2010 – Viruálky II
 2011 – Viruálky III
 2012 – Tak mě tu máš
 2013 – Tenkrát
 2017 – Poruba
 2020 – Máma mi na krk dala klíč

Malé platne 

 1985 – Cesty (5)
 1988 – Písně pro V. V.

Spoluúčasti 

 1989 – Folkové vánoce 1989
 1990 – Folkfórum – spolu…
 1991 – Morava '91
 Folkový kolotoč I.
 1992 – Šťastné a veselé....
 1993 – Česká mše vánoční
 1993 – Vita '93
 1996 – Hudba bez bariér
 1996 – Králíci, ptáci a hvězdy
 1998 – Pavlína Jíšová
 1998 – Neřež
 1999 – Sloni v porcelánu I.
 2014 – Jarek NOHAVICA a Přátelé

Výbery 

 1998 – Hity folk & country 1998
 1998 – Nejhezčí folkové písničky
 1999 – Barvy českého folku
 1999? – Nejhezčí folkové písničky 2
 1999 – České hity 90-tých let

Referencie

Literatúra

Iné projekty

Externé odkazy 
 Oficiálny web
 Paradoxy Jaromíra Nohavici: Písničkářova cesta od protestsongů k řádu od Zemana – článok Pavla Klusáka (Český rozhlas, 2017)

 
Osobnosti z Ostravy
Českí folkoví speváci
Českí folkoví gitaristi
Českí speváci-skladatelia
Českí textári piesní
Českí skladatelia modernej hudby
Agenti ŠtB
Nositelia Medaily Za zásluhy (Česko)